Diari Oficial de la Generalitat Valenciana


Sumari del DOGV 5443, del 05-02-2007 (2007/283)

Notificació a Francisco José Marzá Peris de la sentència número 889/2006. Judici civil número 74/2006.
------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2007/283


Data del document
:   16-11-2006

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Procediment: assumpte civil 74/2006  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici referit s'ha dictat la resolució que, literalment, és com es diu:  
«Sentència número 889/2006  
Castelló de la Plana, 14 de juliol de 2006  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions de judici de divorci número 74/2006, promogudes a instància de Juana Antonia de Haro Lobato, representada per la procuradora senyora Marquet Balmes i defesa pel lletrat senyor Marín Belenguer, contra Francisco José Marzá Peris, en rebel·lia.  
Antecedents de fet  
1. La procuradora senyora Marquet Balmes, en la representació que té acreditada de Juana Antonia de Haro Lobato, va promoure una demanda de divorci contra Francisco José Marzá Peris, en què, després de l'al·legació dels fets i fonaments de dret que va estimar aplicables, va concloure suplicant que es dictara una sentència en què es declarara que pertocava el divorci dels litigants, amb el manteniment de les mateixes mesures que es van acordar en la separació.  
2. Una vegada admesa a tràmit la demanda, es va citar a termini en la forma legal el demandat, qui no va comparéixer dins del termini i en la forma oportuna, i per tant va ser declarat en rebel·lia.  
3. Una vegada convocades les parts a la vista, esta s'esdevingué el dia 13 de juliol de 2006, només amb l'assistència de la part actora que es va ratificar en la seua demanda; hi va comparéixer el demandat personalment però sense la deguda representació i defensa. Rebut el plet a prova, es van practicar les admeses i declarades pertinents, que van consistir en documental (que es done per reproduïda l'aportada amb la demanda) i interrogatori del demandat. Una vegada es va practicar tota la prova en l'acte, va quedar el plet vist Per a sentència sense cap tràmit més.  
4. En este procediment han de declarar-se com a fets provats els que es refereixen tot seguit:.  
1. Francisco José Marzá Peris i Juana Antonia de Haro Lobato van contraure matrimoni a Torreblanca (Castelló) el dia 3 d'octubre de 1989. (Fet acreditat mitjançant el certificat de matrimoni adjuntat a la demanda).  
2. Del matrimoni esmentat no van nàixer fills. (No consta que hi haja descendència)  
3. Davant del Jutjat de Primera Instància número 3 de Castelló de la Plana es van seguir les actuacions de separació número 1/1998, en què es va dictar la sentència, ferma, de data 20 de maig de 1998, que va acordar la separació conjugal. (Fet acreditat mitjançant l'anotació marginal de la sentència que consta en el certificat de matrimoni aportat amb la demanda)  
4. Els cònjuges estan conformes amb el manteniment de les mesures acordades en la sentència de separació. (Fet provat mitjançant el suplique de la demanda i l'interrogatori del demandat).  
Fonaments de dret  
1. Vist que han transcorregut tres mesos des de la celebració del matrimoni, concorren els requisits que, conforme als articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
2. Quant a les mesures que, conforme a l'article 91 del Codi Civil, hagen de regir després del divorci, atés que hi ha conformitat entre les parts respecte del manteniment de les mesures establides en la sentència de separació, pertoca ratificar-les totalment.  
3. L'especial naturalesa de les pretensions deduïdes en este plet comporta que no s'estime procedent condemnar cap dels litigants a pagar-ne les costes.  
Vistos els preceptes legals indicats, i tots altres aplicables d'una manera general i pertinent,   
Decisió  
Estime la demanda formulada per la procuradora senyora Marquet Balmes, en nom i representació de Juana Antonia de Haro Lobato, contra Francisco José Marzá Peris, i declare dissolt per divorci el matrimoni dels litigants esmentats, amb tots els efectes legals, mantenint les mesures de la sentència de separació. Tot això sense fer un pronunciament exprés de condemna en costes.  
Notifiqueu la present resolució a les parts, fent-los saber que hi poden interposar un recurs d'apel·lació en el termini de cinc dies.  
Una vegada siga ferma, inscriviu-la al marge de la inscripció del matrimoni al Registro Civil de Torreblanca (Castelló).  
Esta és la meua sentència, que pronuncie, mane i firme.  
El jutge  
Publicació: l'anterior sentència ha sigut llegida i publicada pel jutge que l'ha dictada, estant constituït en audiència pública, el mateix dia del seu pronunciament, davant del secretari judicial; en done fe.»  
Atés que es desconeix l'actual domicili o residència de la part demandada, mitjançant la provisió de 16 de novembre de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat per a dur a terme la diligència de notificació d'esta sentència.  
Castelló de la Plana, 16 de novembre de 2006.- El secretari judicial.  
Diligència. Castelló de la Plana, 16 de novembre de 2006.  
Que estenc jo, la secretària judicial, per fa fer constar que el present edicte s'ha fixat el dia de hui al tauler d'anuncis.  
En done fe.